Diari Oficial de la Generalitat Valenciana


Sumari del DOGV 6191, del 25-01-2010 (2010/525)

RESOLUCIÓ de 29 de desembre de 2009, del director general de l'Institut Valencià de la Joventut, per la qual es procedeix a la concessió i a la denegació de les ajudes econòmiques convocades a l'empara de l'Ordre de 26 de febrer de 2009, de la Conselleria de Benestar Social, per al lloguer d'habitatges per jóvens i per parelles de jóvens.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6191

Data del DOGV
:   25-01-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/525


Data del document
:   29-12-2009

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de desembre de 2009, del director general de l'Institut Valencià de la Joventut, per la qual es procedeix a la concessió i a la denegació de les ajudes econòmiques convocades a l'empara de l'Ordre de 26 de febrer de 2009, de la Conselleria de Benestar Social, per al lloguer d'habitatges per jóvens i per parelles de jóvens. [2010/525]  
I. Per l'Ordre de 26 de febrer de 2009, de la Conselleria de Benestar Social (d'ara endavant, Ordre de 26 de febrer de 2009), publicada en el DOCV, núm. 5979, de 23 de març de 2009, es convocaren ajudes econòmiques per al lloguer d'habitatges per jóvens i per parelles de jóvens.  
II. De conformitat amb el que estableix l'apartat 3 de la base huitena de l'esmentada ordre de convocatòria i després d'estudiar les sol·licituds presentades, el Servei de Gestió i Planificació de Programes va elevar la corresponent proposta de resolució al director general de l'Institut Valencià de la Joventut.  
D'acord amb la dita proposta i fent ús de les facultats que em confereixen la base novena i la disposició final primera de l'Ordre de 26 de febrer de 2009, en relació amb la Llei 4/1989, de 26 de juny, sobre l'Institut Valencià de la Joventut, resolc:  
Primer  
Concedir, a les persones interessades que s'indica en els annexos I i II, les quantitats que s'hi expressen, a càrrec de la línia SE000024 del pressupost de l'Institut Valencià de la Joventut per a l'any 2009, en concepte d'ajuda per al lloguer d'habitatges per jóvens i per parelles de jóvens, respectivament.  
En virtut del que disposa la base onzena de l'Ordre de 26 de febrer de 2009, les parelles que, juntament amb la sol·licitud de participació en la dita convocatòria, només hagueren aportat la sol·licitud d'inscripció en el Registre d'Unions de Fet de la Comunitat Valenciana, hauran de presentar el certificat d'inscripció en el termini màxim de 10 dies hàbils comptadors a partir de l'endemà del dia en què tinga lloc la publicació la present resolució de concessió de les ajudes en el Diari Oficial de la Comunitat Valenciana.   
El certificat d'inscripció en el Registre d'Unions de Fet de la Comunitat Valenciana haurà de ser original o còpia confrontada. En cas contrari, es considerarà no presentat, després del requeriment d'esmena d'acord amb el que estableix la base onzena de l'Ordre de 26 de febrer de 2009.  
En cas de no presentar la documentació requerida dins del termini previst s'iniciarà el procediment de revocació de l'ajuda concedida en virtut del que disposa la base dotzena de l'Ordre de 26 de febrer de 2009.  
Segon  
Denegar, a les persones interessades que s'indica en els annexos III i IV, l'ajuda econòmica sol·licitada per al lloguer d'habitatges per jóvens i per parelles de jóvens, respectivament, pel motiu que s'hi expressa, i procedir, en conseqüència, a l'arxiu de les seues sol·licituds.  
Contra la present resolució, que posa fi a la via administrativa, es podrà interposar potestativament recurs de reposició davant del director general de l'IVAJ, en el termini d'un mes comptador a partir de l'endemà de la seua publicació en el Diari Oficial de la Comunitat Valenciana, o bé, directament, recurs contenciós administratiu davant dels jutjats del contenciós administratiu competents, en el termini de dos mesos comptadors a partir de l'endemà de la seua publicació en el Diari Oficial de la Comunitat Valenciana. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'hi utilitze qualsevol altra via que es considere oportuna.  
València, 29 de desembre de 2009.- El director general de l'IVAJ: Adrián Ballester Espinosa.ANNEX I  
SOL'LICITUDS INDIVIDUALS CONCEDIDES  
ANEXO I  
SOLICITUDES INDIVIDUALES CONCEDIDAS  
  
ANNEX II  
SOL'LICITUDS PARELLES CONCEDIDES  
ANEXO II  
SOLICITUDES PAREJAS CONCEDIDAS  
  
ANNEX III  
SOL'LICITUDS INDIVIDUALS DENEGADES  
ANEXO III  
SOLICITUDES INDIVIDUALES DENEGADAS  
  
   
   
   
ANNEX IV  
SOL'LICITUDS PARELLES DENEGADES  
ANEXO IV  
SOLICITUDES PAREJAS DENEGADAS  
  
   
